ส่วนที่ 1

ข้อมูลสรุป (Executive Summary)

บริษัท ไทยเศรษฐกิจประกันภัย จำกัด (มหาชน) เริ่มก่อตั้งขึ้นเมื่อวันที่ 31 มกราคม พ.ศ. 2485
ด้วยทุนจดทะเบียนเริ่มแรกจำนวน 4,000,000 บาท โดยดำริของจอมพล ป. พิบูลสงคราม
นายกรัฐมนตรีในขณะนั้น เพื่อประกอบธุรกิจประกันชีวิตและประกันวินาศภัยให้แก่คนไทย
เนื่องจากในขณะนั้น บริษัทประกันภัยต่างชาติต่างเลิกกิจการเนื่องจากภาวะสงคราม
ในช่วงแรกผู้ถือหุ้นของบริษัทฯ ประกอบด้วยหน่วยงานทั้งภาครัฐและเอกชน ได้แก่
สำนักงานทรัพย์สินส่วนพระมหากษัตริย์ กลุ่มธนาคารไทยพาณิชย์ และบริษัท ข้าวไทย จำกัด เป็นต้น
บริษัทฯ มีความเจริญก้าวหน้ามาเป็นลำดับ จนกระทั่งปี 2529 บริษัทฯ
ได้แยกกิจการประกันชีวิตออกไปคงเหลือแต่การประกอบธุรกิจรับประกันวินาศภัยเพียงอย่างเดียว
บริษัทฯ ได้มีการพัฒนาปรับปรุง โครงสร้างการบริหารและการจัดการมาโดยตลอด จนในปี พ.ศ.
2534 บริษัทฯ ได้จดทะเบียนในตลาดหลักทรัพย์แห่งประเทศไทย โดยใช้รหัสหลักทรัพย์ TSI
ในหมวดประกันภัย และได้แปลงสภาพเป็นบริษัทมหาชนจำกัดในปี พ.ศ. 2536

ข้อมูลทางการเงินโดยสรุปของบริษัท

Summary of the Company’s Financial Status

ณ วันที่ 31 ธันวาคม พ.ศ. 2555 บริษัทฯ มีทุนจดทะเบียน 395.684 ล้านบาท ส่วนของผู้ถือหุ้น
96.26 ล้านบาท สินทรัพย์รวม 5,726.66 ล้านบาท เบี้ยประกันภัยรับจำนวน 1,538.38 ล้านบาท
จำนวนพนักงาน 218 คน

บริษัทฯ ประกอบธุรกิจรับประกันวินาศภัยทุกประเภท ประกอบด้วย การประกันอัคคีภัย,
การประกันการขนส่งสินค้าทางทะเล, การประกันภัยรถยนต์ และการประกันภัยเบ็ดเตล็ด
โดยให้บริการผ่านสาขาและศูนย์บริการจำนวน 33 แห่งที่กระจายอยู่ทั่วประเทศ บริษัทฯ
มีนายหน้าและตัวแทนอยู่ทั่วทุกภูมิภาคของประเทศ และเป็นช่องทางการจัดจำหน่ายที่มีจำนวนร้อยละ
60 ของยอดเบี้ยประกันภัยรับรวมในแต่ละปี อีกร้อยละ 40 บริษัทฯ ได้รับการสนับสนุนจาก
สถาบันการเงิน และจากผลสำเร็จของฝ่ายขยายงานการตลาดของบริษัทฯ

ธุรกิจที่ทำรายได้หลักให้กับบริษัทฯ คือ การประกันภัยรถยนต์
ซึ่งเบี้ยประกันภัยรับถือเป็นสัดส่วนประมาณร้อยละ 80 ของเบี้ยประกันภัยรับรวม
สำหรับการประกันภัยรถยนต์ของบริษัทฯ แบ่งเป็น 2 ประเภทคือ การประกันภัยรถยนต์ภาคบังคับ
และการประกันภัยรถยนต์ภาคสมัครใจ เบี้ยประกันภัยที่ได้รับอีกร้อยละ 20
เป็นการรับประกันภัยการขนส่งสินค้าทางทะเล การรับประกันอัคคีภัย และการรับประกันภัยเบ็ดเตล็ด

ส่วนที่ 2

บริษัทที่ออกหลักทรัพย์

บริษัท ไทยเศรษฐกิจประกันภัย จำกัด (มหาชน) จัดตั้งขึ้นเมื่อวันที่ 31 มกราคม พ.ศ. 2485
จดทะเบียนเป็นหลักทรัพย์รับอนุญาตในตลาดหลักทรัพย์แห่งประเทศไทย เมื่อวันที่ 1 มีนาคม พ.ศ.
2534 ประกอบธุรกิจรับประกันวินาศภัย (Non-Life Insurance) ทุกประเภท
จดทะเบียนเป็นบริษัทมหาชนจำกัดในปี พ.ศ. 2536 ทะเบียนบริษัทมหาชนจำกัด เลขที่ บมจ. 94
โดยมีที่ตั้งสำนักงานแห่งใหญ่อยู่ที่ 160 ถนนสาทรเหนือ แขวงสีลม เขตบางรัก กรุงเทพมหานคร
10500 โทรศัพท์ 0-2630-9055, 0-2630-9111 (อัตโนมัติ 70 เลขหมาย)
หรือหมายเลขประกันภัยสายด่วน 1352 โทรสาร 0-2267-7274 http://www.tsi.co.th
ทุนจดทะเบียนชำระแล้ว 395,684,280 ล้านบาท หุ้นสามัญจำนวน 39,568,428 หุ้น

- นายทะเบียนหลักทรัพย์ : บริษัท (ศูนย์รับฝากหลักทรัพย์

(ประเทศไทย) จำกัด

สถานที่ตั้ง : 62 อาคารตลาดหลักทรัพย์แห่ง

ประเทศไทย ชั้น 4, 6-7

ถนนรัชดาภิเษก แขวงคลองเตย

  เขตคลองเตย

กรุงเทพมหานคร 10110

โทรศัพท์ : 0-2229-2800 , 0-2654-5599

โทรสาร : 0-2359-1262-3

  Home-Page : www.set.or.th

- ผู้สอบบัญชีรับอนุญาต : บริษัท บีดีโอ จำกัด

นางสาวฐิตตราพร กลิ่นเกลา ใบอนุญาตเลขที่ 3726

  ที่อยู่ ชั้น 22 อาคาร ซี.ที.ไอ ทาวเวอร์ เลขที่ 191/41

  ถนนรัชดาภิเษก แขวงคลองเตย เขตคลองเตย

  กรุงเทพมหานคร 10110

  โทรศัพท์ : 0-2261-1251-4

  โทรสาร : 0-2261-1255

  Website : www.bdo.co.th